మరో ఒటిఎస్ ప్రతిపాదన సిద్ధం చేసిన సహకార శాఖ హైదరాబాద్ (ఆంధ్రజ్యోతి): లిక్విడేషన్ ప్రక్రియలో ఉన్న అర్బన్ బ్యాంకుల రుణాల వసూలు కోసం రాష్ట్ర సహకార శాఖ మరో వన్ టైమ్ సెటిల్మెంట్ (ఒటిఎస్) ప్రతిపాధన సిద్ధం చేసింది. ఈ ప్రతిపాదన అమలు సాధ్యాసాధ్యాల పరిశీలన కోసం ప్రభుత్వం.. ఆ ప్రతిపాదనను ఆర్థికశాఖకు పంపింది. రాష్ట్రంలో ప్రుడెన్సియల్, వాసవి, చార్మినార్లు సహా పలు అర్బన బ్యాంకులు.. ఇచ్చిన రుణాలు వసూలుగాక, డిపాజిటర్లకు తిరిగి చెల్లించలేక లిక్విడేషన్ (ఎత్తివేసే) దశకు చేరాయి. ఈ ప్రక్రియను చేపట్టిన ఉమ్మడి ఎపి ప్రభుత్వం ఆయా బ్యాంకుల నుంచి రుణాలు తీసుకున్న వారి నుంచి వడ్డీ రేట్లు తగ్గించి రుణాల వసూలు కోసం ఒటిఎస్ పథకం తీసుకువచ్చింది. అయినా రుణగ్రహీతల నుంచి సరైన స్పందన లేకపోవడంతో ఆ పథకం నీరుగారిపోయింది. ఈ రుణాల వసూలు కోసం ఉన్న గడువు ఈ ఏడాది మార్చి 31తో ముగిసింది.
maro ots pratipaadana siddham chesina sahakara saakha hyderabad (aandhrajyoti): lickwidation prakriyalo unna arban byaankula runaala vasulu kosam rashtra sahakara saakha maro van time setilment (ots) pratipaadhana siddham chesindi. ee pratipaadana amalu saadhyaasaadhyaala pariseelana kosam prabhutvam.. aa pratipaadananu aardhikasaakhaku pampindi. rashtramlo prudensial, vasavi, chaarminaarlu sahaa palu arbana byaankulu.. ichina runaalu vasuulugaaka, depositorlaku tirigi chellinchaleka lickwidation (ettivese) dasaku cherayi. ee prakriyanu chepattina ummadi epi prabhutvam aayaa byaankula nunchi runaalu teesukunna vaari nunchi vaddi retlu tagginchi runaala vasulu kosam ots pathakam teesukuvachindi. aina runagraheetala nunchi saraina spandana lekapovadamto aa pathakam neerugaaripoyindi. ee runaala vasulu kosam unna gaduvu ee edaadi marchi 31thoo mugisindi.